RAPORT DE ACTIVITATE PE ANUL 2025
al Muzeului Naţional al Carpaţilor Răsăriteni

Anexa nr.3 la Normele Metodologice

(Conform Hotarârii nr. 478 din 6 iulie 2016 pentru modificarea şi completarea Normelor Metodologice de aplicare a Legii nr. 544/2001 privind liberul acces la informaţiile de interes public, aprobate prin Hotărârea Guvernului nr. 123/2002)

	Categorii de informaţii
	Detalii
	Corelare cu alte acte normative

	PROFIL ORGANIZAŢIONAL


	· MNCR este singura instituție muzeală de stat de expresie românească de pe teritoriul județelor Covasna și Harghita și astfel ocupă o poziție privilegiată în cercetarea, protejarea și valorizarea patrimoniului cultural românesc din acest areal și se bucură de simpatia și sprijinul din partea comunităților românești din zonă, dar și din partea numeroșilor iubitori de cultură românească din întreagă țară.
· Statutul de muzeu de importanță națională conferă instituției independența față de administrația locală din județele Covasna și Harghita, care promovează în mod predilect cultura maghiară.
· Arealul aflat în competența MNCR include Limesul estic al Daciei – de la județul Brașov, până la județul Bistrița-Năsăud. În contextul în care Ministerul Culturii, prin Programul Național Limes sprijină în mod substanțial activitățile aferente acestui Program, muzeul beneficiază de o finanțare consistentă care permite efectuarea unor activități de cercetare, monitorizare și salvgardarea siturilor UNESCO.
· Densitatea ridicată a siturilor dacice sud-estul Transilvaniei conferă muzeului un rol important în cercetarea și valorizarea patrimoniului din epoca fierului pe plan național.
· Densitatea și consistența vestigiilor etnografice și arheologice privind exploatarea sării. În contextul interesului ridicat pentru acest domeniu la nivel național și internațional, muzeul se bucură de un sprijin considerabil la nivel național și internațional în ceea ce privește cercetarea și valorizarea patrimoniului legat de exploatarea preindustrială a sării. Datorită acestui fapt, muzeul deține în prezent cel mai valoros patrimoniu arheologic privind exploatarea sării și, în același timp, este cea mai vizibilă instituție din țară implicată în arheologia sării.
· Potențial turistic ridicat al arealului de competență al muzeului și sistem relativ bine dezvoltat de infrastructură turistică.
· Interesul ridicat din partea mediului academic și universitar din țară și străinătate pentru cercetarea istorică, arheologică ți etnografică din Estul Transilvaniei. 
· Poziția ultracentrală a sediilor muzeului din Sfântu Gheorghe și Miercurea-Ciuc asigură vizibilitatea sporită a instituției.
· Accesibilitatea surselor de finanțare nerambursabilă (AFCN, UEFISCDI, etc.). În aceste condiții, MNCR reușește în mod permanent să acceseze fonduri substanțiale și să realizeze proiecte culturale și științifice importante. 

· Intensificarea investițiilor în zonele cu patrimoniul arheologic contribuie la realizarea veniturilor proprii considerabile în urma activităților arheologice contractuale.
· Mediul extern. Puncte slabe și amenințări:

· Bazinul extrem de limitat de racolare a specialiștilor calificați pe teritoriul județelor Covasna și Harghita. 
· Precaritatea presei din județele Covasna și Harghita limitează potențialul de promovare al instituției.
· Muzeul nu se bucură de sprijinul necesar din partea administrației locale.
· Mediul intern. Puncte tari:

· Patrimoniul cultural imobil reprezentativ pentru istoria și cultura românească din sud-estul Transilvaniei aflat în administrarea muzeului: Prima Școală Românească (monument istoric) din Sfântu Gheorghe, Casa Memorială Romulus Cioflec din Araci, Terenul din orașul Covasna unde muzeul organizează Muzeul în Aer Liber.

· Patrimoniul arheologic unic aflat în administrarea muzeului: numeroase artefacte preistorice de lemn descoperite în siturile de exploatare a sării din estul Transilvaniei.

· Nivelul ridicat al expozițiilor de bază: Situl arheologic Păuleni-Dâmbul Cetății, Casa Memorială „Romulus Cioflec”, Prima școală Românească din Sfântu Gheorghe.

· Mobilitatea expozițiilor tematice itinerante și a activităților educative organizate în spațiile școlilor, grădinițelor de copii, caselor de cultură, lăcașelor de cult, organizațiilor neguvernamentale.

· Dotarea instituției cu mijloace moderne de cercetare și expunere a patrimoniului, din care cele mai multe au fost achiziționate din fonduri nerambursabile.

· Calificarea ridicată a specialiștilor instituției, în special în domeniul arheologiei. 

· Mediul Intern. Puncte slabe

· Numărul de posturi aprobate mult prea mic în raport cu misiunea și statutul de instituție muzeală de importanță națională.

· Insuficiența acută a spațiilor necesare păstrării, conservării și expunerii patrimoniului precum și pentru desfășurarea activităților cu publicul.

Muzeul Naţional al Carpaţilor Răsăriteni are sediul în orașul Sfântu Gheorghe, strada Gábor Áron,nr 16, județul Covasna, telefon/fax 0267314139, Mobil: 0735561674, www.mncr.ro
	Hotărârea Guvernului nr. 123/2002 pentru aprobarea Normelor metodologice de aplicare a Legii nr. 544/2001 privind liberul acces la informaţiile de interes public

Anexă - Normelor metodologice de aplicare a Legii nr. 544/2001 privind liberul acces la informaţiile de interes public

	POLITICI PUBLICE
	
	

	Informaţii privind rezultatele implementării Planului strategic instituţional (PSI)

Acest document are o perspectivă de 3-4 ani – termen mediu – şi trebuie să descrie mandatul, viziunea, obiectivul general, obiectivele specifice împreună cu programele bugetare pentru fiecare minister
	Pe parcursul perioadei raportate, evoluția profesională a instituției e conformă cu politicile culturale la nivel național și la strategia culturală a autorității. Astfel, instituția este implicată la modul cel activ în implementarea programelor naționale prioritare ale Autorității. În anul 2025, acestea au fost:  

· Programul Național Limes 

· Programul Național de Finanțare a Cercetării Arheologice Sistematice.
Instituția a respectat prevederile Programului de Guvernare 2025 – 2028 referitoare la cultură și educația care are importanța strategică.

Instituția a folosit cu succes oportunitățile de finanțare oferite de Autoritatea și Guvern, ceea ce i-a asigurat mijloace materiale substanțiale.

În perioada raportată, principalele direcții de acțiune au fost următoarele:

· Cercetarea patrimoniului cultural aflat în administrarea muzeului (arheologic, etnografic, istorico-documentar și memorialistic); 

· Păstrarea, conservarea, restaurarea și evidența științifică a bunurilor culturale aflate în administrarea muzeului; 

· Valorizarea patrimoniului cultural, prin organizarea expozițiilor, manifestărilor culturale și științifice, precum și prin introducerea acestuia în circuitul științific prin publicare și comunicare în țară și străinătate; 

· Achiziționarea datelor științifice privind peisajele naturale și culturale din estul Transilvaniei, necesare interpretării și expunerii integrate a patrimoniului, în spiritul abordării holistice a acestuia. Ele permit integrarea patrimoniului administrat de muzeu în contextele naturale și culturale autentice, complexe și atractive; 

· Înființarea Muzeului în aer liber la Covasna și a Muzeului Sării la Beclean;

· Atragerea resurselor financiare și umane suplimentare;
· Sporirea performanțelor personalului angajat.
Viziune


MNCR este singura instituție muzeală de stat de expresie românească pe teritoriul județelor Covasna și Harghita și, totodată, singurul muzeu de importanță națională din estul Transilvaniei (județele Brașov, Covasna, Mureș, Bistrița-Năsăud). În condițiile în care muzeele locale din județele Covasna și Harghita sunt preocupate în mod predilect de patrimoniul cultural referitor la istoria și cultura maghiară și secuiască, MNCR asigură, înainte de toate, identificarea, cercetarea, conservarea, restaurarea și valorizarea patrimoniului cultural românesc, preistoric, dacic și roman pe teritoriul județelor Harghita, Covasna și Bistrița-Năsăud. Totodată, MNCR are menirea de a integra patrimoniul din această parte a țării în peisajul cultural al întregului areal al Carpaților Răsăriteni – de la Subcarpații Prahovei şi Buzăului, până la Bucovina şi Maramureș. În conformitate cu această viziune, instituția a elaborat și implementat atât proiecte privind istoria, cultura și civilizația românească din județele Harghita și Covasna (de exemplu, Prima Școală Românească din Sfântu Gheorghe, Casa Memorială Romulus Cioflec, Etnografia românească din sud-estul Transilvaniei, ș.a.), cât și proiecte de anvergură națională și europeană (de exemplu: HiLands – peisaje montane ascunse, Civilizația sării în spațiul intracarpatic, Cultura Cucuteni, Limesul Daciei ș.a.). MNCR acordă atenție sporită legăturilor între Transilvania, Maramureș, Moldova și Muntenia, din preistorie până în zilele noastre.

Misiune


Misiunea MNCR constă în cercetarea, prezervarea și promovarea patrimoniului cultural preistoric, dacic, roman, post-roman și românesc, precum și a celui care privește interferențele etnoculturale din arealul Carpaților Răsăriteni. Muzeul este o instituție de cultură, de drept public, fără scop patrimonial, pusă în slujba societății și deschisă publicului, care colecționează, conservă, cercetează, restaurează, comunică și expune, în scopul cunoașterii, educării și recreării, mărturii materiale și spirituale ale existentei și evoluției comunităților umane, precum și cele ale mediului înconjurător. MNCR organizează sau oferă cadrul de desfășurare pentru activitățile privind constituirea, dezvoltarea, cercetarea, restaurarea, evidența și valorificarea patrimoniului cultural în arealul Carpaților Răsăriteni. 

Valorizarea patrimoniului cultural se realizează prin integrarea acestuia în programe educaționale, expoziții și lecții publice adresate marelui public, precum și prin manifestări științifice adresate deopotrivă specialiștilor și marelui public. Toate programele și proiectele realizate în perioada raportată, atât cele stipulate în planul minimal anual, cât și cele realizate peste prevederile acestora, au fost subordonate în mod exclusiv îndeplinirii acestei misiuni. Astfel, cercetările de teren și cele efectuate asupra patrimoniului aflat în administrarea instituției au vizat eneoliticul, epoca bronzului și epoca fierului din depresiunile Brașov și Ciuc, precum și Subcarpații Transilvaniei. Cercetările privind patrimoniul dacic au vizat în principal depresiunile Brașov și Ciuc, iar cele privind Dacia romană – cea mai mare parte a Transilvaniei de est, de la Cumidava / Râșnov (județul Brașov) până la Ilișua (județul  Bistrița-Năsăud). Totodată, MNCR a continuat cercetările privind patrimoniul cultural din epoca post-romană (sec. IV-VI) descoperit în Depresiunea Sfântu Gheorghe. Patrimoniul românesc, istorico-documentar, memorialistic și etnografic cercetat de muzeu provine în principal din depresiunile Brașov și Ciuc, precum și din zonele montane aferente. Muzeul a continuat, în perioada raportată, cercetările privind interferențele culturale dintre Transilvania, Moldova și Muntenia. Activitățile de prezervare (conservare, evidență, restaurare, clasare) a patrimoniului a vizat în principal patrimoniul preistoric, dacic, roman, post-roman și românesc din arealul Carpaților Răsăriteni. Activitățile de valorizare a patrimoniului (expoziții, publicații, conferințe, lecții deschise, interviuri în presă, etc.) a vizat patrimoniul preistoric, dacic, roman, post-roman și românesc din arealul Carpaților Răsăriteni, cu precădere pe latura transilvăneană a acestui areal.
În cursul anului 2025, muzeul a fost implicat în proiectul național - Frontiera Imperiului Roman din Dacia, bun cultural serial inclus din anul 2024 în Lista Patrimoniului Mondial UNESCO. În cadrul acestui Program, sub egida MNCR, au fost efectuate cercetări geofizice non-invazive ale unor perimetre din preajma presupusei Saline de epocă romană de la Sânpaul (comuna Mărtiniş, județul Harghita), încheiate cu Raport de cercetare. S-au realizat mai multe cercetări invazive – săpături arheologice și analize pentru determinarea cronologiei sitului (analize C14, analize de sol, analize pe ceramică și mortar). S-au efectuat cercetări invazive la Brâncoveneşti (județul Mureş) şi Breţcu, comuna Breţcu (județul Covasna), încheiate cu 2 Rapoarte preliminare de cercetare. 

O altă activitate amplă s-a realizat prin monitorizarea curentă a siturilor din Lista Patrimoniului mondial UNESCO aflate pe teritoriile județelor Covasna, Harghita, Mureş și Bistriţa-Năsăud. Activitatea a vizat evaluarea stării de conservare a siturilor și a factorilor care o afectează. Ca rezultat, s-a efectuat monitorizarea a 25 de situri de epocă romană din județele Bistriţa-Năsăud, Mureş, Harghita şi Covasna, încheiată cu 2 Rapoarte de sector și 25 de fișe de sit. 

În anul 2025 MNCR a avut o activitate susținută și în ceea ce privește valorizarea patrimoniului cultural. În acest context, au fost elaborate, organizate și itinerate expoziții tematice temporare și au fost organizate manifestări culturale și științifice. De asemenea, salariații muzeului au participat la numeroase manifestări cultural-științifice naționale și internaționale. În paralel, muzeul și-a intensificat și diversificat activitățile adresate utilizatorilor mediului online.
Activitatea instituției în anul 2025 a urmărit realizarea tuturor obiectivelor de mai sus. Astfel, în ceea ce privește identificarea patrimoniului, instituția a reușit să descopere și să documenteze o serie de bunuri culturale relevante pentru profilul muzeului: situri și peisaje arheologice, numeroase artefacte, mărturii relevante privind istoria și civilizația românească din arealul Carpaților Răsăriteni. 

În ceea ce privește cercetarea și documentarea patrimoniului, în anul 2025 instituția a efectuat numeroase cercetări arheologice, etnografice și istorico – documentare de teren. Dintre acestea, cele mai de semnificative rezultate au fost furnizate de cercetările privind Arheologia montană în Carpații de Curbură, Exploatarea preistorică a sării (Băile Figa, Săsarm și Caila, județul Bistrița-Năsăud), Eneoliticul și epoca bronzului (Sfântu Gheorghe (Bedehaza și Arcuș, județul Covasna; Păuleni – Dâmbul Cetății, Ocland, județul Harghita), Civilizația dacică (Covasna – Valea Zânelor, Dealul Sărat de la Covasna), Limesul Daciei Romane (castrele romane de la Olteni și Brețcu). Cu rezultate notabile s-au soldat și cercetările istorico-documentare privind istoria învățământului din Depresiunea Întorsura Buzăului.

Cercetările efectuate de muzeu în anul 2025, pe de o parte, au adus contribuții la dezvoltarea cunoașterii temelor sus-menționate, iar pe de alta, au îmbogățit patrimoniul muzeului cu 350 de bunuri culturale, dintre care 70 de bunuri arheologice de o valoare deosibită, susceptibile de a fi clasate în categoria Tezaur (obiecte unice de lemn din secolul X î.Hr.). Rezultatele cercetărilor au fost bine documentate, iar materialele aferente acestora au fost depuse în arhiva științifică a muzeului, în format clasic și digital. Totodată, în anul 2025 a fost continuată cercetarea patrimoniului aflat în administrarea instituției. În acest sens, menționăm expertizarea științifică a lotului bogat de artefacte preistorice descoperite în siturile arheologice de pe teritoriul județelor Covasna, Harghita, Mureș și Bistrița – Năsăud, precum și expertizarea științifică a unor documente provenite din donații, ca rezultat al cercetărilor de teren efectuate de muzeografi. 

Cercetările efectuate în anul 2025 au sporit în mod considerabil patrimoniul instituției. În prezent, rezultatele acestor cercetări sunt în curs de procesare și cât de curând vor fi publicate, expuse în cadrul unor expoziții, prezentate publicului prin intermediul unor lecții deschise în mediul online, iar în viitor, vor fi integrate în expoziții tematice și de bază.

În anul 2025 a fost continuată activitatea de conservare și restaurare a patrimoniului cultural aflat în administrarea MNCR. Totodată, în mod considerabil au fost intensificate activitățile privind evidența științifică, expertizarea și evaluarea patrimoniului. Pe lângă modalitățile clasice de documentare, instituția a recurs la documentarea digitală (imagini fidele 3D, aerofotograme, înregistrări video și audio) a bunurilor din patrimoniul mobil aflat în administrarea proprie, precum și a patrimoniului imobil și imaterial aflat în teren.

În ceea ce privește valorizarea patrimoniului, instituția a continuat să publice rezultatele recentelor cercetări în revistele proprii (ANGVSTIA, Caietele de la Araci), precum și în ale altor instituții din țară și străinătate. În plus, instituția a organizat manifestări științifice proprii (Priorități de cercetare în sud-estul Transilvaniei, Sesiunea Științifică anuală a MNCR și Colocviu literar Acasă la Romulus Cioflec), iar angajații MNCR au participat la manifestări științifice naționale și internaționale, unde au prezentat cele mai relevante aspecte privind arheologia, istoria și etnografia din estul și sud-estul Transilvaniei. În 2025, MNCR a fost preocupat și de valorizarea patrimoniului prin cele mai diverse activități adresate publicului larg. În acest sens, instituția a continuat activitatea expozițională. Printre proiectele expoziționale cele mai importante, se cuvine menționată expoziția „Exploatarea Milenară a Sării la Băile Figa”, această urmând într-un viitor previzibil, să constituie nucleul unei expoziții permanente „Muzeul Sării”. În ceea ce privește al doilea proiect expozițional major – „Muzeul în Aer Liber la Covasna” – în cursul anului 2025, muzeul a finalizat elaborarea Studiului de Fezabilitate și, totoadată, a îmbogîțit patrimoniul viitorului muzeu cu două construcții tradiționale românești: o gospodărie tradițională românească din Covasna și o stână montană din Munții Vrancei. În plus, prin donație, muzeul a primit peste 100 de bunuri etnografice mobile: mobilier, port popular, inventar agricol ș.a.
Obiectivul general al instituției îl constituie cercetarea, prezervarea, valorizarea și integrarea patrimoniului cultural din arealul Carpaților Răsăriteni în activități culturale, educaționale, turistice și sportive, precum şi în progresul științific în domeniul socio-uman, pe plan regional, național și internațional.
Obiective specifice prioritare ale Muzeului în anul 2025 au fost:

· Dezvoltarea patrimoniului Muzeului, prin cercetări de teren, donații și achiziții

· Continuarea eforturilor pentru organizarea muzeul în aer liber la Covasna 

· Continuarea eforturilor pentru organizarea muzeul Muzeul Sării la Beclean

· Conservarea, restaurarea și evidența științifică a patrimoniului arheologic, etnografic, istoric-documentar și memorialistic din estul Transilvaniei

· Interpretarea, expunerea publică și introducerea în circuitul științific a patrimoniului arheologic, etnografic, artistic, istoric-documentar și memorialistic din arealul Carpaților Răsăriteni, în scopul punerii acestuia în slujba progresului științific, educației și încântării publicului.
	- Hotărârea Guvernului nr. 1807/2006 pentru aprobarea Componenţei de management din cadrul metodologiei privind sistemul de planificare strategică pe termen mediu al instituţiilor administraţiei publice de la nivel central

- Hotărârea Guvernului nr. 158/2008 pentru aprobarea Componenţei de programare bugetară din cadrul Metodologiei privind sistemul de planificare strategică pe termen mediu al instituţiilor publice de la nivel central

- Hotărârea Guvernului nr. 123/2002 pentru aprobarea pentru aprobarea Normelor metodologice de aplicare a Legii nr. 544/2001 privind liberul acces la informaţiile de interes public

Anexă - Normelor metodologice de aplicare a Legii nr. 544/2001 privind liberul acces la informaţiile de interes public

	Priorităţi pentru perioada următoare
	În anul 2025, muzeul a acționat în acord cu strategia culturală stabilită cu ocazia aprobării proiectului de management și anume: „... optimizarea și eficientizarea activităților de cercetare, dezvoltare, conservare, restaurare și valorificare a patrimoniului cultural (arheologic, etnografic, istoric-documentar)”.  În același timp, în conformitate cu angajamentele asumate, instituția a urmărit sporirea vizibilității muzeului, diversificarea serviciilor pentru public și creșterea impactului educațional al activităților sale. 


Pentru a asigura îndeplinirea în condiții cât mai bune angajamentele asumate, muzeul a atras resurse umane și economice suplimentare. Resursele suplimentare au fost asigurate din finanțarea proiectelor din fonduri alternative (UEFISCDI – „Înțelegerea Frontierei Romane din Dacia: Fortificația militară ANGVSTIA și funcțiile Limesului în sud-estul Transilvaniei” (Cod PN-IV-P1-PCE-2023-0876), prestări de servicii de cercetare arheologică preventivă și parteneriate cu alte muzee, universități și institute de cercetare, organizații non-guvernamentale, precum și cu administrația centrală și locală. 


Din programele și proiectele de cercetare prevăzute pentru întreaga perioadă, au fost realizate cu succes următoarele proiecte: Exploatarea pre- și protoistorică, antică și medievală a sării în estul Transilvaniei; Dacii în estul Transilvaniei; Granița de est a Daciei romane; Învățământul confesional românesc în estul Transilvaniei; Conservarea, restaurarea, evidența și clasarea patrimoniului MNCR; Îmbunătățirea expozițiilor permanente existente; Sesiunea științifică anuală a MNCR; Publicarea Caietelor de la Araci și a revistei anuale ANGVSTIA; Ateliere creative „Tradiție și Modernitate”, ş.a. 


În acord cu prioritățile muzeului aprobate de Ministerul Culturii, instituția este în continuare implicată în implementarea Programului Național Limes, în elaborarea documentației pentru realizarea Muzeului Sării de la Beclean, județul Bistrița – Năsăud și a Muzeului în aer liber de la Voinești-Covasna, județul Covasna, precum și a proiectului de cercetare UEFISCDI „Înțelegerea Frontierei Romane din Dacia: Fortificația militară ANGVSTIA și funcțiile Limesului în sud-estul Transilvaniei” (Cod PN-IV-P1-PCE-2023-0876).
Strategia de promovare a muzeului s-a bazat în mod prioritar pe dezvoltarea mai multor produse virtuale, adresate unor categorii diferite de beneficiari, menținând totodată legătura cu publicul fidel prin organizarea activităților de pedagogie muzeală la sediile MNCR și în unități de învățământ.

Promovarea proiectelor culturale realizate de instituție şi creșterea vizibilității muzeului, s-au realizat prin:

· Îmbunătățirea și actualizarea în permanență a site-ului instituției (www.mncr.ro ), prin adăugarea de noi informații despre patrimoniul administrat, activitățile muzeului, etc.;

· În anul 2025 au fost lansate noi produse personalizate pentru expozițiile MNCR cu sigla instituției, produse ce sunt prezentate în cadrul Museum Shop-ului din incinta sediului central al MNCR, dar și la celelalte sedii ale muzeului;

· Realizarea de pliante de promovare pentru oferta culturală și sediile MNCR. Acestea au fost distribuite la sediile MNCR, în cadrul activităților de educație muzeală, la competițiile sportive organizate, dar și în cadrul târgurilor de turism prin intermediul partenerilor;

· În prezent există patru pliante de prezentare (pliant cu expoziția de arheologie „Așezarea preistorică Păuleni-Ciuc, Dâmbul Cetății”, „Prima Școala Românească”, Casa memorială „Romulus Cioflec” și „Oferta culturală a MNCR”), din care trei sunt traduse și în limbile maghiară și engleză. În pliante sunt prezentate, pe scurt, expozițiile și activitățile educaționale ale instituției;

· Realizarea de afișe, invitații, bannere – materiale de promovare a proiectelor culturale proprii;

· Tipărirea de bilete personalizate. Toate sediile MNCR (4) au bilete personalizate, ceea ce asigură o promovare specifică;

· Realizarea de filme de prezentare a proiectelor;

· Promovarea muzeului prin transmiterea de comunicate de presă, prin interviuri la posturile de radio locale și naționale (We Radio, Radio România Actualități, Radio Trinitas, Radio Tg. Mureș, www.visitcovasna.com, pe Wikipedia, Google Map, motoare de căutare din mediul virtual ce asigură promovarea în rândul unor categorii diferite de public, etc.);

· Prezentări power-point a ofertei culturale a MNCR la diferite cercuri pedagogice, târguri de turism, târguri de carte, din județele Covasna, Brașov și Harghita;

· Aplicarea de chestionare la sfârșitul activităților educative, prin care sunt sondate opiniile participanților referitoare la calitatea activităților, dar și pentru îmbunătățirea continuă a conținutului acestora. Aceste chestionare sunt analizate și discutate în ședințele de lucru;

· Itinerarea unor expoziții la sediile muzeelor partenere și în unități de învățământ, contribuind astfel la sporirea vizibilității instituției.

Produse digitale de realitate virtuală – scanarea 3D a bunurilor de patrimoniu mobil aflate în administrarea muzeului, a unei stâne tradiționale din județul Covasna – Stâna Borta. Activități: scanare 3D, prelucrare seturi de date, realizare de modele digitale, publicarea modelelor digitale pe platforme online specializate pentru realitate virtuală, utilizarea modelelor digitale pentru realizarea produselor culturale destinate publicului în mediul online.

· Sistem de promovare a produselor culturale în mediul online: s-a conceput și implementat un sistem de promovare a activității MNCR în mediul online; astfel, vizibilitatea MNCR și a produselor culturale propuse către publicul din mediul online au cunoscut o creștere importantă. Activități aferente: selectarea postărilor, definirea publicului țintă prin instrumente de marketing specializate, urmărirea și evidența impactului. Alegerea temelor pentru noile produse culturale a fost adaptată în funcție de răspunsul și categoriile de public observate la postările și articolele anterioare, au fost moderate reacțiile publice la postările însoțite de reclamă.

· Valorificarea rezultatelor: toate produsele inovative realizate în cadrul acestui proiect au fost valorificate în mediul online; în plus, produsele și activitățile cu publicul au fost întotdeauna reflectate prin evenimente online.

· Perspective de dezvoltare a proiectului pe termen mediu: proiectul de realizare de produse culturale noi destinate publicului din mediul online și de virtualizare a expozițiilor și a colecțiilor muzeului va fi continuat și în anii următori. Strategiile pentru acest domeniu al activității muzeale moderne vor fi permanent adaptate la evoluția conceptelor și a instrumentelor tehnice.
	Priorităţi strategice ale instituţiei Planul de guvernare/Planul sectorial de acţiune al instituţiei

	TRANSPARENŢĂ INSTITUŢIONALĂ

Bugetul instituţiei
	Proiectul de venituri și cheltuieli pentru anul 2025, transmis ordonatorului principal pentru analiză și aprobare, este prezentat în tabelul de mai jos: 














     -mii lei-
 

Indicatori

Capitol de venit/ Titlul de cheltuieli

BUGET

2025

BUGET

2026

BUGET 2025- BUGET 2026

 

1

2

 4

5

 1.

Total venituri, din care:

 

4.203

5.439

1.236

Venituri proprii - prestări servicii

33.08

590

650

60

 

Venituri din serbări, spectacole, manifestări culturale

33.19

14

15

1

Subvenții pt. instituții publice

42.38

3.344

4.411

1.067

Venituri din cercetare

33.2

255

363

108

 2.

Total cheltuieli, din care:

4.203

5.439

1.236

Cheltuieli de personal

10

2.383

2.348

-35

Bunuri și servicii

20

1.652

2.565

913

Cheltuieli de capital (în baza notelor de fundamentare aprobate de OPC)

70

168

526

358



	
	Lucrări de întreținere și reparații curente

În cursul anului 2024, au fost efectuate lucrări de întreținere și reparații curente, după cum urmează:

Nr. crt.

Denumirea lucrării

Valoarea lei cu TVA

1

Lucrări de reparații curente Casa Memorială Romulus Cioflec din Araci

36.054,64

3

Reparații la centrala termică de la sediul M.N.C.R.

1.163,70

C.5.2.1. Lucrări de întreținere și reparații auto

Nr. 

Denumirea lucrării

Valoarea lei 

1

Reparații autoturism Dacia Logan CV.07.MCR

6.886,09


	

	Informaţii legate de procesul de achiziţii publice, achiziţii sectoriale şi concesiunile de lucrări şi servicii
	În anul 2024 instituția a achiziționat echipamente de specialitate din categoria obiectelor de inventar, după cum urmează:

Nr. crt.

Denumirea echipamentului

Valoarea 

(lei)

Data achiziției/facturării

1

Hard disk extern WD 4TB USB 3.0

582,99

25.01.2024

2

Hard disk extern- Seagate Expansion Desktop External Drive, 8TB, USB 3.0

891

25.01.2024

3

Ciocan rotopercutor cu 3 funcții, Bosch Professional Bosch GBH 2-26 DFR

1 148,98

12.02.2024

4

Anvelope vară MICHELIN-PRIMACY 4-S-185/65R15-88-T-CA68u2

1 743,42

26.02.2024

5

Telefon mobil Motorola G24, Dual SIM, 4G, display 6.56 Inch, memorie RAM 4 GB

599

15.05.2024

6

Umbrelă TA-KK02, dimensiuni 300x300 cm

1 499

03.06.2024

7

Telefon mobil Xiaomi Redmi 13C, 128GB, 4GB RAM, Dual SIM

549,78

24.07.2024

8

Scară articulată, 4x3  cu platformă

388

31.07.2024

9

Container depozitare 250 cm x125 cm, din schelet de lemn placat cu OSB, așezat pe roti

2 199,76

29.08.2024


	

	Informaţii despre litigii în care este implicată instituţia (în general, nu doar cele legate de achiziţii publice)
	
	

	Organigrama
	Statul de funcții  aprobat prin OMC nr.2541/29.01.2025, cu valabilitate de la 16.01.2025 până la data de 01.10.2025;
Statul de funcții  aprobat prin OMC nr.3261/01.10.2025, cu valabilitate de la 02.10.2025 până la data de 17.12.2025;

Statul de funcții  aprobat prin OMC nr.3473/24.12.2025, cu valabilitate de la 18.12.2025 până în prezent.
	

	Informaţii despre managementul resurselor umane
	Informaţia despre fluctuaţia de personal în anul 2025: 

Evoluţia resurselor umane ale instituţiei:

· Nr. poziţii ocupate (la data de 01.01.2025): 23 

din care: - funcții de conducere: 2
   
    - funcții de execuție: 21
· Nr. poziţii vacante (la data de 31.12.2025): 1
din care: - funcții de conducere: -0

Fluctuația resursei umane în 2025
Încetarea/suspendarea contractelor individuale de muncă, până la 31.12.2025
Nr.

Nume salariat

Funcția

Data încetării/suspendării contractului

individual de muncă și baza legală

1

Drăgan Laura

Economist

CIM nr. 1663/28.06.2022, încetat la data 28.04.2025

- art. 81, alin. (1) din L. 53/2003

2

Beldiman Corneliu

Muzeograf IA

CIM nr. 1720/04.07.2022, încetat la data 20.06.2025

- art. 56, alin. (1), lit. i) din L. 53/2003

3

Movilău Dorina

Economist specialist IA

CIM nr. 23/03.06.2025, încetat la data 01.08.2025

- art. 81, alin. (1) din L. 53/2003

4

David Aurelian-Lucian

Muzeograf IA

CIM nr. 115/31.08.2023, încetat la data 01.09.2025

- art. 55, lit. b) din L. 53/2003

5

Pantelimon Elena-Simona

Casier

CIM nr. 186/11.10.2019, încetat la data 17.11.2025

- art. 81, alin. (1) din L. 53/2003

6

Domboși Marius-Aldea

Muncitor calificat

CIM nr. 160/31.08.2024, încetat la data 31.12.2025

- art. 55, lit. b) din L. 53/2003

Angajări/Numire în funcție de execuție,  până la 31.12.2025
Nr.

crt.

Nume salariat

Funcția și atribuțiile principale

Contract individual de muncă pentru perioadă nedeterminată, începând cu data/decizia de numire în funcție pe perioada determinată

1

Movilău Dorina

Economist specialist IA -

activități specifice pe linie financiar-contabilă în cadrul instituției

CIM nr. 23/03.06.2025 – perioadă nedeterminată, începând cu data de 04.06.2025

2

Pupeză Luca-Paul

Muzeograf IA – 

expertizarea în domeniul arheologiei preistorice și antice atestat de Ministerul Culturii, în cadrul Compartimentului Managementul Activelor Patrimoniale
CIM nr. 98/19.06.2025 – perioadă nedeterminată, începând cu data de 23.06.2025

3

Tartler Karina

Restaurator debutant – 

activități de restaurare și conservare a bunurilor de patrimoniu, în cadrul Compartimentului Managementul Activelor Patrimoniale 

CIM nr. 171/03.10.2025 – perioadă nedeterminată, începând cu data de 06.10.2025

4

Pantelimon Elena-Simona

Economist II -

activități specifice pe linie financiar-contabilă în cadrul instituției

CIM nr. 204/17.11.2025 – per. nedeterminată, începând cu data de 18.11.2025

Formarea profesională 2025
În cursul anului 2025, angajații instituției NU au participat la cursuri de perfecționare sau alte forme de pregătire ori formare profesională.
Evaluarea performanțelor personalului angajat 


La începutul anului 2025 s-a efectuat activitatea de evaluare a performanțelor profesionale individuale ale salariaților, pentru perioada cuprinsă între 1 ianuarie 2024 și 31 decembrie 2024, conform Regulamentului privind evaluarea performanțelor profesionale individuale ale personalului contractual din aparatul propriu al Ministerului Culturii, aprobat prin Ordinul Ministrului Culturii nr. 2714/25.03.2024. Evaluarea performanțelor profesionale individuale a avut ca scop aprecierea obiectivă a activității personalului, prin compararea gradului de îndeplinire a obiectivelor și criteriilor de evaluare stabilite pentru perioada 01.01.2024 - 31.12.2024, cu rezultatele obținute în mod efectiv. Salariații care au desfășurat activitate timp de cel puțin 6 luni, în perioada 01.01.2024 - 31.12.2024 au prezentat managerului un raport de activitate pentru anul 2024, în conformitate cu fișa postului, în vederea evaluării performanțelor profesionale individuale. Toți salariații instituției, evaluați pentru performanțele profesionale individuale din perioada mai sus menționată, au obținut calificative de „foarte bine” și ,,bine”.

Promovări. 
Începând cu data de 01.09.2025 a fost acordată gradația 4 pentru o salariată, iar începând cu data de 01.10.2025 a fost acordat gradul IA pentru o altă salariată a instituției.
Sancțiuni
Nu au fost aplicate sancțiuni în perioada 01.01.2025-31.12.2025.

	

	RELAŢIA CU COMUNITATEA
	În prezent, instituția este percepută în mod diferențiat. Astfel, datorită proiectelor de cercetare de anvergură, în mediul academic și universitar, pe plan național și internațional, Muzeul este perceput ca o instituție dinamică, performantă și eficientă. Pe plan local, în cele mai multe medii, muzeul este perceput ca o instituție deschisă publicului, cu un personal calificat, activ, prietenos și implicat în viața comunitară. Publicul cel mai loial și empatic al muzeului este format din copii și adolescenți implicați în proiectele interactive ale acestuia. De fapt, ei sunt principalii agenți de transfer dei imagine favorabilă Muzeului către familiile, educatorii, învățătorii și profesorii lor. 


Unii locuitori ai zonei, de etnie maghiară, cărora li se adaugă și unele primării din județele Harghita și Covasna, percep Muzeul ca fiindu-le impus de autoritățile centrale. Totuși, treptat tot mai mulți membri ai comunității  maghiare, în special copii, adolescenți și tineri, vizitează muzeul și participă la diverse activități organizate de acesta. În același timp, unii locuitori ai zonei, de etnie română, în special persoane vârstnice, consideră că Muzeul nu promovează îndeajuns istoria  și cultura românească, biserica ortodoxă etc. și se ocupă de teme neutre cum sunt preistoria, civilizația sării și altele asemenea. Colectivul Muzeului are toată considerația și pentru acest public și caută să-l implice în proiectele sale culturale, uneori cu succes.

Administrația locală pe teritoriul jud. Covasna și Harghita, la început, a manifestat o atitudine ostilă față de Muzeu. Treptat însă, pe măsură ce acesta s-a impus ca o instituție performantă, echilibrată și deschisă, atitudinea administrației s-a ameliorat. Mai mult, în ultimii ani, multe primării au început să colaboreze cu muzeul pe multe teme punctuale, solicitându-i diverse servicii, cum sunt: expertizarea PUG-urilor și PUZ-urilor, managementul bunurilor de patrimoniu etc. De regulă, Muzeul se bucură de relații deosebit de bune cu locuitorii și administrația localităților, acolo unde își desfășoară cercetările sistematice de teren: orașului Beclean (jud. Bistrița-Năsăud), com. Păuleni-Ciuc (jud. Harghita) ș.a. Totuși, pe alocuri, administrația locală, de fapt, saboteză activitatea Muzeului, cum este cazul primăriei orașului Covasna care în mod tendențios refuză, sub diverse pretexte, să-i elibereze avizele necesare pentru organizarea Muzeului în Aer Liber în această localitate.

Un rol important pentru îmbunătățire a imaginii muzeului l-au jucat activitățile cu public în locații semnificative din punct de vedere cultural și identitar: biserici, cămine culturale, locuri de serbări tradiționale (Valea Zânelor de la Voinești-Covasna), situri arheologice precum cele de Păuleni-Ciuc, Băile Figa, Cetatea Zânelor, ș.a.

Cu același scop, Muzeul cultivă bune relații cu presa națională și locală, în special cu cele din județele Covasna, Harghita, Bistrița-Năsăud, Mureș și Brașov. Astfel, specialiștii muzeului au acordat o serie de interviuri legate de diverse aspecte ale activității sale. Datorită comunicării tot mai active, a crescut în mod semnificativ gradul de preluare a comunicatelor emise de muzeu (comunicatele și afișele sunt redactate de cele mai multe ori bilingv – în limbile română și maghiară). Din păcate, dificultățile economice au dus la desființarea, comasarea sau trecerea exclusiv la formatul online a unor publicații, precum și la reducerea personalului din majoritatea redacțiilor (de exemplu, în județul Covasna sunt 3 ziare în limba română, din care unul cotidian: Observatorul de Covasna și două periodice: Mesagerul de Covasna și Condeiul Ardelean. În județul Harghita există un singur cotidian de limbă română – Informația Harghitei. Se reduce numărul de articole de analiză, cronici, reportaje în care sunt prezentate activitățile și programele educative realizate de muzeu. În aceste condiții, Muzeul, pe de-o parte, a elaborat comunicate de presă, prezentări, dosare de presă pentru expoziții, cât mai complete și atractive, astfel încât să compenseze lipsa de timp pentru o eventuală documentare suplimentară a jurnaliștilor, iar pe de altă parte, și-a concentrat eforturile asupra comunicării în mediul online, care permite atingerea unui public numeros, cu resurse materiale minime.

Totodată, instituția a atras noi parteneri media, în special din presa centrală și mass-media din mediul virtual. De asemenea, Muzeul a prezentat periodic proiectele sale la Radio România Cultural, Radio Trinitas, Radio Tg. Mureș, Radio România Actualități, We Radio Sfântu Gheorghe. 

Muzeul este activ pe rețelele de socializare Facebook, youtube și Instragam. Toate informațiile referitoare la activitatea Muzeului au fost diseminate în timp real, prin intermediul acestor rețele. De asemenea, s-au creat pagini personalizate pentru punctele muzeale și pentru anumite proiecte. A promovat pagini web ale muzeului pe rețelele de socializare. A administrat paginile web și le-a ajustat în timp real. Periodic a organizat ateliere de creație în spațiile muzeului, pentru a atrage un număr cât mai mare de beneficiari.

Muzeul s-a implicat, prin intermediul influencerilor invitați de autoritățile locale, în campanii de promovare a turismului din județele Covasna și Harghita. Pentru aceste grupuri de ziariști și influenceri s-au organizat vizite ghidate la expozițiile MNCR, ateliere de lucru și s-au oferit cadouri personalizate. 

Avem o colaborarea foarte bună cu Visit Covasna, organizație ce se ocupă de promovarea la nivel județean.

Muzeul se implică în viața sportivă comunitară și organizează diferite competiții adresate amatorilor de sport (Cupa Unirii  la tenis de picior, Cupa Îndrăgostiților de tenis de câmp, Cupa Muzeului la tenis de masă, tenis de câmp etc.) și participă în calitate de co-organizator la activități de promovare a jocurilor tradiționale de oină, țurcă și altele.

Muzeul a organizat prelegeri pe diverse teme de arheologie, istorie, memorialistică și literatură pentru publicul larg, în spațiile muzeului, școli, universități, alte muzee și online, precum și evenimente de promovare a siturilor arheologice prin organizarea zilelor porților deschise (Băile Figa, Cetatea Zânelor și altele).
	

	Raport de activitate Legea nr. 544/2001, cu modificările şi completările ulterioare


	Raportul de activitate este întocmit și încărcat pe platforma E-Consultare.gov.ro, dar și pe site-ul www.mncr.ro întocmit şi publicat într-un document distinct, în conformitate cu prevederile anexei nr.10 la normele metodologice. A fost desemnat un reprezentant pentru gestionarea contului instituției pe platforma E-consultare.gov.ro, având atribuții privind gestionarea informațiilor de interes publice.Persoana desmnată este muzeograful Baubec-Felea Ioana Cristina.
Link pentru raport de activitate Legea nr.544/2001

https://www.mncr.ro/informatii%20publice:rapoarte%20si%20studii+raport%20de%20evaluare%20a%20implementarii%20legii%20nr5442001%20in%20anul%202025.html

	

	Raport de activitate Legea nr. 52/2003 republicată
	Raportul de activitate va fi întocmit şi publicat într-un document distinct, în raportul anual de activitate al instituţiei făcându-se trimitere la acesta.
-nu este cazul
	Conform art.13 din Legea nr.52/2003 privind transparenţa decizională în administraţia publică, republicată



	Informaţii despre atragerea de resurse din comunitate


	Nu e cazul
	

	LEGISLAŢIE
	
	

	Informaţii despre proiecte de acte normative iniţiate de către instituţie
	- Număr de iniţiative – nu e cazul

- Denumirea fiecărui proiect, tipul de act normativ şi subiectul abordat, codul actului normativ - nu e cazul

- Puncte de vedere la proiectele altor instituţii - nu e cazul

- Priorităţi legislative pentru perioada următoare - nu e cazul
	


MANAGER,

DR. VALERII KAVRUK

